Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 300

(1) Gépkocsival történő export, illetve az országon történő átszállítás esetén a szállító köteles az állatok etetését, illetve itatását még az ország területén biztosítani, amennyiben a szállítmány a felrakástól vagy az utolsó hivatalosan igazolt etetéstől, itatástól előreláthatóan nyolc órán belül nem hagyja el az ország területét. Az előírás betartására a szállítmányozót a beléptető határállomási hatósági állatorvos kötelezi, a kiléptető pedig ellenőrzi, dokumentálja (az itató állomás igazolásának iktatásával) és a szállítmány kísérőokmányain ezt hivatalosan igazolja. Ha nem történt meg az etetés, illetve itatás, a kiléptetést a kötelezettség teljesítésének pótlásáig meg kell tagadni.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes